ระวังแรงขาย BWG หลังกระฉูด 9% วิ่งเกินเป้า 0.82 บ. โบรกชี้ปี 65-66 ยังขาดทุน
ระวังแรงขาย BWG หลังกระฉูด 9% ราคาแตะ 1.14 บ. เกินราคาเป้าพื้นฐาน 0.82 บ. โบรกชี้ธุรกิจกำจัดขยะแข่งขันสูง กดดันผลการดำเนินงาน คาดปี 65-66 ยังขาดทุน
ระวังแรงขาย BWG หลังกระฉูด 9% วิ่งเกินเป้าพื้นฐาน 0.82 บ. โบรกชี้ธุรกิจกำจัดขยะแข่งขันสูง กดดันผลการดำเนินงาน คาดปี 65-66 ยังขาดทุน
31 มี.ค. 2565

ผู้สื่อข่าวรายงานว่า วันนี้ (31 มี.ค. 2565) ราคาหุ้น บริษัท เบตเตอร์ เวิลด์ กรีน จำกัด (มหาชน) หรือ BWG ณ เวลา 15.04 น. อยู่ที่ระดับ 1.14 บาท เพิ่มขึ้น 0.10 บาท หรือ 9.62% โดยทำจุดสูงสุดที่ 1.14 บาท และทำจุดต่ำสุดที่ 1.05 บาท ด้วยมูลค่าการซื้อขาย 719.68 ล้านบาท

โดยบริษัทหลักทรัพย์ ทรีนีตี้ จำกัด ระบุในบทวิเคราะห์ (วันที่ 30 มี.ค. 2565) ว่า คงคำแนะนำ “ขาย” หุ้น BWG และคงราคาเป้าหมายที่ 0.82 บาท อิงวิธี PBV ที่ 0.70 เท่า อิง Avg 10 ปี (2554-2564) -1SD ทั้งนี้ธุรกิจรับกำจัดขยะยังมีการแข่งขันกันสูงกดดันต่อผลการดำเนินงานของบริษัท ในช่วง 3 เดือนที่ผ่านมาราคาหุ้นมีความผันผวนที่สูงโดยราคาสูงสุดอยู่ที่ 1.30 บาท และ ราคาต่ำสุดอยู่ที่ 0.76 บาท ซึ่งมาจากกระแสข่าวจะถูกเข้าซื้อกิจการ ในขณะที่ทางบริษัทชี้แจงว่า ยังไม่มีการเปลี่ยนแปลงใดๆ ดังนั้นจึงมองว่าเป็นความเสี่ยงที่นักลงทุน ควรให้ความระมัดระวัง
ทั้งนี้คงประมาณการผลประกอบการปี 2565 ที่ขาดทุน 76 ล้านบาท บทสมมติฐานประมาณการเติบโตของธุรกิจกำจัดขยะที่เติบโต 10% เมื่อเทียบจากปีก่อน และ GP ของธุรกิจกำจัดขยะที่ 10% (ในปี 2564 ธุรกิจกำจัดขยะเติบโตกว่า 18% เมื่อเทียบจากปีก่อน เนื่องมาจากฐานที่ต่ำในปี 2563 ที่ได้รับผลกระทบจาก COVID-19 และประเมินปี 2566 จะขาดทุนลดลงเหลือ 67 ล้านบาท